PATVIRTINTA  
SB „Vanaginė“ visuotinio narių susirinkimo

2020 m. birželio 30 d.

Sprendimu Nr.............

**ASMENS DUOMENŲ TVARKYMO,  
NAUDOJIMO IR SAUGOJIMO TAISYKLĖS**

**SODININKŲ BENDRIJOJE „VANAGINĖ“**

**I. BENDROSIOS NUOSTATOS**

1. Sodininkų bendrija „Vanaginė“ (toliau – Bendrija) saugo savo narių, kitų asmenų kaip jie apibūdinami Lietuvos Respublikos sodininkų bendrijų įstatymo 2 straipsnyje (ne Bendrijos narių) ir Bendrijos darbuotojų privatumą. Šiose asmens duomenų tvarkymo taisyklėse pateikiame informaciją apie tai, kokie asmens duomenys ir kokiu tikslu gali būti tvarkomi, naudojami ir saugojami taip pat kokias teises turi asmens duomenų subjektai.

**Duomenų valdytojos rekvizitai:**Sodininkų bendrija „Vanaginė“  
Juridinio asmens kodas: 300562444  
Buveinės adresas: Skersinės sodų 6-oji g. 39, Vilnius  
El.paštas: sbvanagine@gmail.com  
Tel. +370 686 01303

1. Asmens duomenys Bendrijoje tvarkomi vadovaujantis:

2.1. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas);

2.2. Lietuvos Respublikos asmens duomenų teisinės apsaugos įstatymu;

2.3. Lietuvos Respublikos sodininkų bendrijų įstatymu;

2.4. ir kitais atitinkamą veiklą reglamentuojančiais įstatymais, kuriuose nustatyti aiškūs ir skaidrūs asmens duomenų tvarkymo reikalavimai.

1. Tvarkoje naudojamos sąvokos:

3.1. **duomenų subjektas** – bet kuris fizinis asmuo, kurio asmens duomenis tvarko Bendrija.

3.2. **asmens duomenys** – bet kuri informacija, susijusi su fiziniu asmeniu – duomenų subjektu, kurio tapatybė yra žinoma arba gali būti tiesiogiai ar netiesiogiai nustatyta pasinaudojant tokiais duomenimis kaip asmens kodas, vienas arba keli asmeniui būdingi fizinio, fiziologinio, psichologinio, ekonominio, kultūrinio ar socialinio pobūdžio požymiai;

3.3. **asmens duomenų tvarkymas** – reiškia bet kurį su asmens duomenimis atliekamą veiksmą: rinkimą, užrašymą, kaupimą, saugojimą, klasifikavimą, grupavimą, jungimą, keitimą (papildymą ar taisymą), teikimą, paskelbimą, naudojimą, logines ir/ar aritmetines operacijas, paiešką, skleidimą, naikinimą ar kitokį veiksmą arba veiksmų rinkinį.

3.4. **duomenų valdytoja** – Bendrija, kuri, tvarkydama duomenų subjektų duomenis, nustato tų duomenų naudojimo būdus ir priemones;

3.5. **duomenų tvarkytojas** – fizinis asmuo (Bendrijos valdymo organo narys, Bendrijos darbuotojas), kuris tvarko Bendrijos valdomus asmens duomenis pagal jam priskirtas įstatymų funkcijas, sudarytas sutartis ar Bendrijos narių susirinkimo pavestas funkcijas. **duomenų gavėjas** – juridinis ar fizinis asmuo, kuriam teikiami asmens duomenys;  
3.6. **duomenų teikimas** – asmens duomenų atskleidimas perduodant ar kitu būdu padarant juos prieinamus.

1. Asmens duomenys Bendrijoje renkami, tvarkomi ir naudojami Lietuvos Respublikos sodininkų bendrijų įstatyme ar kituose teisės aktuose nustatytais tikslais:

4.1. siekiant vesti bendrijos narių ir kitų asmenų, įsigijusių mėgėjų sodo teritorijoje sodo sklypą, registravimo knygą kaip to reikalauja Lietuvos Respublikos sodininkų bendrijų įstatymas;

4.2. siekiant Bendrijos valdymo organui vykdyti savo funkcijas, kurias numato Lietuvos Respublikos Sodininkų bendrijų įstatymas ar kiti įstatymai;

4.3. veiklos informavimo tikslais;

4.4. Sąskaitų ir kitų finansinių dokumentų išrašymo bei atsiskaitymų administravimo tikslais;

4.5. Vidaus administravimo tikslais;

4.6. Personalo valdymo, personalo dokumentų rengimo, dokumentų valdymo tikslais;

4.7. Skolų administravimo tikslais. Esant įsiskolinimui, Bendrija tvarko asmens duomenis, susijusius su įsiskolinimu ir atlieka išieškojimo veiksmus, vadovaudamasi sutarties, teisės aktų reikalavimų bei teisėto intereso pagrindu.

**II. ASMENS DUOMENŲ TVARKYMAS, SAUGOJIMO TERMINAS**

1. Bendrija 4 punkte nurodytais tikslais tvarko tokius Duomenų subjektų asmens duomenis:  
   vardas;  
   pavardė;  
   gimimo data;

adresas;

gyvenamoji vieta;

elektroninio pašto adresas;

telefono numeris;

sklypo valdymo teisės pagrindas;

sodo sklypo plotas;

sodo sklypo adresas;

fizinio asmens įstojimo į bendrijos narius data;

fizinio asmens išstojimo/pašalinimo iš bendrijos narių data;

asmens kodas (kai pagal galiojančius teisės aktus to reikalauja Lietuvos Respublikos institucijos);

kiti duomenys, kuriuos Bendrija gali tvarkyti vadovaudamasi teisės aktuose numatytais teisiniais pagrindais.

1. Bendrija asmens duomenis gauna:

6.1. Tiesiogiai iš duomenų subjektų ar jų atstovų;

6.2. Iš trečiųjų asmenų (pavyzdžiui VĮ „Registrų centras“)

1. Asmens duomenų saugojimo terminas – asmens duomenys tvarkomi tiek, kiek tai būtina, kad būtų pasiekti jų tvarkymo tikslai. Kai kurie asmens duomenys, jei jų tvarkymas būtinas pagal galiojančius teisės aktus, turi būti tvarkomi įstatymų nustatytą laiką, tačiau ne ilgiau nei 50 metų. Kai asmens duomenys nebereikalingi jų tvarkymo tikslams, jie turi būti sunaikinami, išskyrus tuos, kurie įstatymų nustatytais atvejais turi būti perduoti archyvui.
2. Tvarkyti asmens duomenis turi teisę tik duomenų tvarkytojas (Bendrijos valdymo organo narys ir/ar Bendrijos darbuotojas), kuris paskirtas tvarkyti asmens duomenis.
3. Duomenų tvarkytojas privalo: saugoti asmens duomenų paslaptį; tvarkyti asmens duomenis vadovaudamasis Lietuvos Respublikos įstatymais, kitais teisės aktais ir šiomis Taisyklėmis;  
   neatskleisti, neperduoti ir nesudaryti sąlygų bet kokiomis priemonėmis susipažinti su asmens duomenimis nė vienam asmeniui, kuris nėra įgaliotas tvarkyti asmens duomenų.
4. Duomenų tvarkytojas netenka teisės tvarkyti asmens duomenis, kai pasibaigia jo kadencija ar darbo ar panašaus pobūdžio sutartis su Bendrija, arba kai Bendrijos valdymo organas atšaukia darbuotojo paskyrimą tvarkyti asmens duomenis.

**III. DUOMENŲ SUBJEKTO TEISIŲ ĮGYVENDINIMAS**

1. Duomenų subjektas turi teisę:

11.1. žinoti (būti informuotas) apie savo asmens duomenų tvarkymą;  
11.2. pateikę Bendrijai asmens tapatybės dokumentą arba identifikuoti elektroninio ryšio priemonėmis, kurios leidžia tinkamai identifikuoti asmenį, susipažinti su savo asmens duomenimis ir jų tvarkymu, gauti informaciją iš kokių šaltinių ir kokie jų duomenys surinkti, kokiu tikslu jie tvarkomi, kokiems duomenų gavėjams teikiami;

11.3. reikalauti ištaisyti savo asmens duomenis arba, atsižvelgiant į asmens duomenų tvarkymo tikslus, papildyti neišsamius asmens duomenis;

11.4. tam tikrais atvejais reikalauti ištrinti savo asmens duomenis (pavyzdžiui kai Bendrijos narys, kitas asmuo parduoda ar perleidžia nuosavybės ar kitomis teisėmis valdomą sodo sklypą).

1. Duomenų subjektui galimybė susipažinti su savo asmens duomenimis sudaroma Bendrijai pateikus rašytinį prašymą dėl susipažinimo su asmens duomenimis paštu/įteikiant pasirašytinai ar el. paštu.
2. Bendrija, gavusi duomenų subjekto paklausimą dėl jo asmens duomenų tvarkymo, atsako, ar su juo susiję asmens duomenys yra tvarkomi, ir pateikia duomenų subjektui prašomus duomenis ne vėliau kaip per 30 kalendorinių dienų nuo duomenų subjekto kreipimosi dienos. Duomenų subjekto prašymu tokie duomenys pateikiami raštu nurodytu adresu ar el. pašto adresu.
3. Galimybė ištaisyti, ištrinti savo asmens duomenis duomenų subjektui sudaroma pateikus Bendrijai rašytinį prašymą paštu/įteikiant pasirašytinai ar el. paštu. Bendrija, gavusi tokį prašymą, nedelsdama patikrina asmens duomenis ir duomenų subjekto prašymu nedelsdama ištaiso neteisingus, neišsamius, netikslius asmens duomenis arba juos ištrina.
4. Bendrija nedelsdama praneša duomenų subjektui apie jo prašymu atliktą ar neatliktą asmens duomenų ištaisymą, ištrynimą.

**IV. ASMENS DUOMENŲ PERDAVIMAS**

1. Duomenų subjektams gali būti teikiami tik su jais pačiais susiję asmens duomenys, nebent duomenų subjektas yra davęs rašytinį sutikimą, kad jo asmens duomenys gali būti teikiami ir kitiems tretiesiems asmenims.
2. Asmens duomenys taip pat gali būti perduodami tretiesiems asmenims ( teismams, valstybinėms institucijoms, skolų išieškojimą vykdančioms įmonėms) Lietuvos Respublikos įstatymuose ir kituose teisės aktuose numatytais atvejais ir tvarka.

**V. BAIGIAMOSIOS NUOSTATOS**

1. Bendrijos valdymo organo nariui ar darbuotojams, kurie pažeidžia Lietuvos Respublikos asmens duomenų teisinės apsaugos įstatyme, kituose teisės aktuose, reglamentuojančiuose asmens duomenų tvarkymą ir apsaugą, arba šias Taisykles, taikomos Lietuvos Respublikos įstatymuose numatytos atsakomybės priemonės.
2. Taisyklių laikymosi priežiūra ir peržiūra ne rečiau kaip kartą per 2 metus arba esant poreikiui, patikima Bendrijos valdymo organui.
3. Atsakingi už asmens duomenų tvarkymą asmenys su Taisyklėmis supažindinami pasirašytinai.